Høybråten (Oslo)

Høybråten er et boligstrøk i Groruddalen i nordøstre Oslo med omkring  innbyggere (2024). Bebyggelsen preges av villaer. Høybråten tilhører Stovner bydel, men deler av Høybråtenveien ligger i Alna bydel. Strøket grenser til Stovner og Haugenstua mot nord, Lørenskog mot øst, Ellingsrud mot syd og Furuset mot vest.norgeskart.no

Ruter har bussrute 64A som kjører fra Furuset stasjon over Høybråten til Stovner stasjon.cdn.sanity.io besøkt 12.11.2025 Høybråten har også egen jernbanestasjon, som trafikkeres av Vys lokaltog mellom Asker og Lillestrøm. Langs Høybråtenveien ved Myrbakkveien ligger Høybråtenparken.norgeskart.no

 Lokalhistorie 
mini|Øvre Høybråten gård, 1938.
 1899: Brukseier Anton Tschudi kjøper Øvre Høybråten gård og utparsellerer den i mindre tomter.
 1903: Ti familier på Høybråten. Ingen veier.
 1912: Høybråtenveien (4 km) blir ferdig fra Haugenstuveien til Lørenskog stasjon.
 1916: Høybråten idrettsforening stiftes.
 1921: Høybråten stasjon (jernbane) åpnes. 
 1922: Høybråten skole med folkebad åpnes. 
 1926: Høybråten skoles guttemusikkorps stiftes.
 1932: Høybråten kirke innvies.
 1982: Stasjonsfjellet skole åpnes for ungdomstrinnet.
 1986: Jazzklubben Jazz på Vardeheim stiftes av lokale musikere.

 Idrett 
Høybråten Basketballklubb (HBBK) vant 16 norske kvinnemesterskap i basketball uavbrutt gjennom 15 år (1981–1995), samt i 1998. Det skaffet dem en plass i Guinness rekordbok. hbbk.no besøkt 12.11.2025

Høybråten og Stovner Idrettslag (HSIL) tok NM-gull i langrennsstafett for kvinner i 2003 og 2007, første gang med skiløperen Kristin Størmer Steira på laget. 

 Referanser 

 Eksterne lenker 

 100 år på Høybråten – jubileum for første bosetting
 Historisk turtips på Høybråten

Kategori:Høybråten
Kategori:Strøk i Oslo
Kategori:Bydel Stovner